jkorsvik/nowiki_second_scrape_merged huggingface dataset:
Tom Kite

Thomas Oliver Kite, Jr. (født 9. desember 1949 i Texas) er en amerikansk profesjonell golfspiller.
Kite ble profesjonell i 1972. Mellom 1976 og 1993 vant han 19 turneringer på PGA-touren. Blant disse var major-turneringen US Open i 1992. Også på Champions Tour har han flere seire. Fra han fylte 50 i 1999, har han vunnet ti senior-turneringer. 
I 1981 og 1989 var han den spilleren som spilte inn mest penger på PGA-touren. Han var også den første til å nå 6, 7, 8 og 9 millioner dollar i totalt innspilt premiesum.
Han ble i 2004 innvalgt i World Golf Hall of Fame


== Meritter ==


=== Seire på PGA-touren ===
1976 IVB-Bicentennial Golf Classic
1978 B.C. Open
1981 American Motors Inverrary Classic
1982 Bay Hill Classic
1983 Bing Crosby National Pro-Am
1984 Doral-Eastern Open,  Georgia-Pacific Atlanta Golf Classic
1985 MONY Tournament of Champions
1986 Western Open
1987 Kemper Open
1989 Nestle Invitational, The Players Championship
1989 Nabisco Championship
1990 Federal Express St. Jude Classic
1991 Infiniti Tournament of Champions
1992 BellSouth Classic
1992 US Open
1993 Bob Hope Chrysler Classic, Nissan Los Angeles Open


=== Seire på Champions Tour ===
2000 The Countrywide Tradition, SBC Senior Open
2001 Gold Rush Classic
2002 MasterCard Championship, SBC Senior Classic, Napa Valley Championship
2004 3M Championship
2006 AT&T Classic, Boeing Greater Seattle Classic
2008 Boeing Classic


=== Ryder Cup ===
1979, 1981, 1983, 1985, 1987, 1989 og 1993

Ikke-spillende lagkaptein 1997


== Se også ==
Liste over golfspillere med flest seire på PGA-touren


== Eksterne lenker ==
(de) Tom Kite – Munzinger Sportsarchiv 
(en) Tom Kite – PGA-touren 
(en) Tom Kite – Europatouren 
(en) Tom Kite – Japantouren 
(en) Tom Kite – Verdensrankingen
Victor Harbor

Victor Harbor er en by i sørvestlige delen av Sør-Australia i Australia. Den ligger 80 km sør for delstatshovedstaden Adelaide. Ved folketellingen i 2016 hadde byen Victor Harbor 4 233 innbyggere, mens City of Victor Harbor hadde 14 665 innbyggere. Stedet tiltrekker seg flere i sommerhalvåret. 


== Historikk ==
Området ble først kartlagt av Matthew Flinders i 1802, Flinders hadde i oppdrag å kartlegge sørkysten av Australia. Et par kilometer øst for dagens Victor Harbor møtte han den franske kapteinen Nicolas Baudin ombord «Le Geographe» som kartla kysten for Frankrike. Selv om Storbritannia og Frankrike var i krig på dette tidspunktet (det er usikkert om kapteinene var klar over dette under møtet) så møttes kapteinene og sammenliknet kart og notater. Flinders gav bukten der møtet foregikk Encounter Bay. 
I 1837 ankret skipet HMS «Victor» ved stedet og kapteinen gav stedet navn etter skipet. På samme tid ble det etablert to hvalfangerstasjoner ved Victor Harbor som skulle bli viktige for Sør-Australias økonomi. 
Byen skiftet navn til Victor Harbor i 1921 på tross av at ordet harbour staves med u i moderne australsk engelsk. 


== Severdigheter ==
En populær attraksjon er Granite Island som er forbundet til fastlandet ved en gangbro/hestetrikk bro. Victor Harbor Horse Drawn Tram er en av svært få hestetrikker igjen i verden.
Det går en veteranjernbanelinje fra Victor Harbor til Goolwa. 
Området er også populært blant surfere.


== Referanser ==


== Eksterne lenker ==
(en) Offisielt nettsted 
(en) Victor Harbor, South Australia – kategori av bilder, video eller lyd på Commons
Breitling

Breitling er en sveitsisk produsent av armbåndsur. Med hovedkvarter i Grenchen, og grunnlagt i Saint-Imier, har selskapet produsert klokker og armbåndsur nesten kontinuerlig siden 1884. Breitling produserer hovedsakelig kronometer-sertifiserte ur med pilot- og luftfartsinspirert tema. Hovedvekten ligger på relativt store ur, gjerne med kronograf-komplikasjon. Breitling leverer både mekaniske ur og quartz-ur.
Alle Breitlings ur er produserte i Sveits, med hovedsakelig sveitsiske komponenter. Alle urverk som benyttes i Breitlings ur gjennomgår en kronometersertifisering hos COSC. F.o.m 2009 ble Breitling en såkalt manufacture, da de lager et kronograf-urverk som er fullstendig tegnet, produsert og sammensatt på egne fabrikker, kaliber B01.


== Historie ==
Breitling ble stiftet av Léon Breitling i 1884 i byen Saint-Imier i Jura-regionen i Sveits.


== Referanser ==


== Eksterne lenker ==
Offisielt nettsted 
Offisielt nettsted 
(en) Breitling – kategori av bilder, video eller lyd på Commons 
(en) Breitling – galleri av bilder, video eller lyd på Commons
Captured by the Norwegians

Captured by the Norwegians er en fotobok av Robert A. Robinson, utgitt i 1958 på Eide forlag.
Boka er et sjelden fotografisk dokument over det norske hverdagslivet på 1950-tallet, og er omtalt over flere sider i boka Norsk fotohistorie frå daguerreotypi til digitalisering fra 2007. 


== Litteratur ==
Dan Young: Captured, Oslo, 1995. (Flere av bildene er fra Captured by the Norwegians.)
Ingrid Norum: Captured by the Norwegians av Robert A. Robinson, 1958 – En studie av det fotografiske og det norske, Hovedoppgave i kunsthistorie høsten 1999, Avdeling for kunsthistorie, Universitetet i Oslo
Ingrid Norum: «Kåre Kivijärvi og Robert A. Robinson. Fotografier fra 1950- og 1960-tallets Nord-Norge», i Anne Aaserud (red.), Nordnorske bilder og bildet av Nord-Norge, Tromsø, 2002, s. 121-135.
Peter Larsen og Sigrid Lien: Norsk fotohistorie frå daguerreotypi til digitalisering, Oslo, 2007, s.240-42.
Bjørn Fjellheim (red.) og Ingrid Norum: «Gripen av havfolket. Den amerikanske fotografen Robert A. Robinson i Sogn og Fjordane», i Brenning nr.2, Florø, 2010.


== Eksterne lenker ==
For å se originalutgaven av Captured by the Norwegians online
Nyutgaven av Captured by the Norwegians
Frode Grytten sitt forord til nyutgaven av Captured by the Norwegians
Regierungsbezirk

Regierungsbezirk er distriktet (Bezirk) for et forvaltningsorgan på nivået under delstaten og over landkretsene i Tyskland. Distriktet styres av en regjering (Bezirksregierung), som ledes av en regjeringspresident (Regierungspräsident). En distriktsregjering instrueres av delstatsregjeringen. 
Regierungsbezirk kan derfor sammenliknes med et norsk fylke, altså et statlig distrikt, men her i en delstat. Over delstatene kommer i Tyskland det føderale nivå, som ledes av Tysklands regjering. I dag er fire av Tysklands delstater delt inn i regjeringsdistrikter:

Baden-Württemberg: Freiburg, Karlsruhe, Stuttgart, Tübingen
Bayern: Oberbayern, Niederbayern, Oberpfalz, Oberfranken, Mittelfranken, Unterfranken, Schwaben
Hessen: Darmstadt, Gießen, Kassel
Nordrhein-Westfalen: Arnsberg, Köln, Detmold, Düsseldorf, Münster


== Etymologi ==
Bezirk (hankjønn) er til norsk oversatt med distrikt. Ordet kommer fra senmiddelhøytysk bezirc, middelhøytysk zirc.  Opprinnelig fra latin circus, som kan bety arena for travløp for hest og vogn, gladiatorkamper og liknende.Bezirk er idag definert som det geografiske myndighetsområde for et offentlig forvaltningsorgan eller en domstol.


== Historie ==
De første regjeringsdistrikter ble opprettet av Preussen i 1808/16, som delte sine provinser inn i 25 distrikter. Distriktene i Nordrhein-Westfalen er identisk med de som ble opprettet i 1815. Andre stater i Det tyske keiserdømmet oppretta lignende enheter, som ble kalt Kreishauptmannschaft (i Sachsen) eller Kreis (i Bayern og Württemberg), som imidlertid ikke tilsvarer dagens Landkreis. Under Det tredje riket gav den nasjonalsosialistiske regjeringen alle disse inndelingene samme navn, og disse har siden blitt kalt Regierungsbezirk.
I perioden 1952–90 var DDR inndelt i 14 Bezirke, men disse ble oppløst ved Tysklands samling og innlemmet i de fem nye delstatene. 
1. januar 2000 oppløste Rheinland-Pfalz sine tre regjeringsdistrikter, Koblenz, Rheinhessen-Pfalz og Trier. I 2004 gjorde Sachsen-Anhalt det samme, og oppløste sine tidligere regioner, Dessau, Halle og Magdeburg. I 2005 oppløste Niedersachsen sine fire regjerinsdistrikter Braunschweig, Hannover, Lüneburg og Weser-Ems.
I Nordrhein-Westfalen er det også planer om å oppløse de fem regjerinsdistrikter og danne tre selvstyrende enheter.Ved Tysklands samling i 1990 valgte Brandenburg, Mecklenburg-Vorpommern og Thüringen å ikke videreføre regionsnivået med Regierungsbezirke, mens Sachsen-Anhalt videreførte nivået uavbrutt i ytterligere 14 år, og Sachsen gjeninnførte Bezirke i 1991. I 2004 ble det innført tre Direktionsbezirke. Disse tre organer ble i 2012 erstattet med Landesdirektion Sachsen som eneste forvaltningsorgan mellom kretser og stat.


== Antall Bezirke i Tyskland ==
Tabellen nedenfor viser antallet regjeringsdistrikter i Tyskland, fordelt på Vest-Tyskland og Øst-Tyskland:

Tabellen nedenfor viser antall tyske delstater som har Bezirke.


== Referanser ==


== Se også ==
Tysklands lokalforvaltning
Pauline Stafford

Pauline Stafford er en britisk historiker. Hun er professor emerita i tidlig middelalderhistorie ved University of Liverpool i England. Hennes arbeid har konsentrert seg om kvinne- og kjønnshistorie i England fra 700-tallet til tidlig 1100-tall, og om de samme tema i frankisk historie under 700- og 800-tallet. Dr Stafford er tidligere visepresident for Royal Historical Society.


== Publikasjoner i utvalg ==
2008. "'The Annals of Æthelflæd'. Annals, History and Politics in Early Tenth-Century England." I Myth, rulership, church and charters. Essays in honour of Nicholas Brooks, ed. Julia Barrow and Andrew Wareham. Aldershot: Ashgate. 101-16.
2007. "The Anglo-Saxon Chronicles, identity and the making of England." Haskins Society Journal 19: 28-50.
2006. Gender, Family and the Legitimation of Power: England from the Ninth to Early Twelfth Century. Variorum Collected Studies Series. Ashgate, Aldershot.
2001. "Political ideas in late tenth-century England. Charters as evidence." I Law, laity and solidarities. Essays in honour of Susan Reynolds, ed. P. Stafford, J. Nelson and J. Martindale. Manchester: Manchester University Press. 68-82
2001. "Political women in Mercia, eighth to early tenth centuries." I Mercia. An Anglo-Saxon kingdom in Europe, ed. M.P. Brown and C.A. Farr. London: Leicester University Press. 35-49.
1999. "Queens, nunneries and reforming churchmen. Gender, religious status and reform in tenth- and eleventh-century England." Past and Present 163: 3-35.
1997. Queen Emma and Queen Edith: queenship and women's power in eleventh-century England. Oxford and Cambridge (MA): Blackwell Publishers.
1993. "The portrayal of royal women in England, mid-tenth to mid-twelfth centuries." I Medieval queenship, ed. J.C. Parsons. Stroud: Sutton, 1993. 143-67, 217-20.
1989. Unification and conquest. A political and social history of England in the tenth and eleventh centuries.
1985. The East Midlands in the early Middle Ages. Leicester.
1983. Queens, Concubines and Dowagers. The Kings's Wife in the Early Middle Ages.
1981. "The king's wife in Wessex 800-1066." Past and Present 91: 3-27.


== Eksterne lenker ==
Profil ved University of Liverpool
Ingrid Norum

Ingrid Norum (født 24. oktober 1973 i Skien) er en norsk kunsthistoriker og konservator NMF som har jobbet som konservator ved Sogn og Fjordane Kunstmuseum siden 2003. Hun har sin utdanning fra Universitetet i Oslo (cand.philol., 2000), Norges teknisk-naturvitenskapelige universitet i Trondheim (cand.mag., 1998) og fra Université Lumière Lyon 2 i Frankrike (DEUG, 1995). Hun har jobbet både ved Nordnorsk Kunstmuseum i Tromsø og ved Agder Kunstnersenter i Kristiansand.
Norums spesialfelt er fotografi. Hun har skrevet om fotografene Robert A. Robinson, Kåre Kivijärvi og Jens Hauge, men hun har også skrevet om maleren Hans Gjesme, tekstilkunstneren Elsa Eikaas, multikunstneren Ludvig Eikaas, maleren Knut Rumohr og om Magne Vangsnes' land art prosjekt. Norum var i perioden 2010-2013 styreleder for Seksjon for kunst- og kunstindustrimuseer i Norges Museumsforbund (styremedlem 2013-2015). Fra juni 2015 til juni 2019 satt hun i styret for Stiftinga Musea i Sogn og Fjordane.


== Publikasjoner i utvalg ==
"Talande ting", Myndir nr. 2, 2019.
"Hus hjå Hans Gjesme", Myndir nr. 1, 2019.
«På, med og til staden - Magne Vangsnes sine land art-prosjekt», i Magne Vangsnes - Utan tittel, Skald forlag, Leikanger, 2015.
Knut Rumohr - TEMPERAment, Skald forlag, Leikanger, 2014.
Jens Hauge - Fotografi 1970-2012, Skald forlag, Leikanger, 2012.
«Grafikaren, tekstilkunstnaren og målaren Astrid Myklebust» i Astrid Myklebust biletvev – med vengjer av garn, Sunnfjord Museum, 2012.
«Ein amerikanar i Sogn og Fjordane» i «Gripen av havfolket. Den amerikanske fotografen Robert A. Robinson i Sogn og Fjordane», Brenning nr.2, Florø, 2010.
«Elsa Eikaas utsmykking og kyrkjetekstilar», Myndir nr. 2, 2007.
«Portrettkunstnaren Eikaas», Myndir nr. 1, 2005.
«Nytt til samlinga 1999-2003», Myndir nr. 1, 2004.
«Hans Gjesme – portrett», i Hans Gjesme. Landskap og portrett, Skald forlag, Leikanger, 2004, ISBN 9788279590422.
«Kåre Kivijärvi og Robert A. Robinson. Fotografier fra 1950- og 1960-tallets Nord-Norge», i Anne Aaserud (red.), Nordnorske bilder og bildet av Nord-Norge, Tromsø, 2002.
Captured by the Norwegians av Robert A. Robinson, 1958 – En studie av det fotografiske og det norske, Hovedoppgave i kunsthistorie høsten 1999, Avdeling for kunsthistorie, Universitetet i Oslo.


== Referanser ==
Vinderslevmesteren

Vinderslevmesteren  var en dansk kalkmaler eller malerverksted som var aktiv rundt år 1500. Man kjenner hans arbeider fra Vinderslev kirke på Jylland, Mariemagdalene på Djursland, Ottestrup kirke og Marvede kirke begge på Sjælland.
Saxtorph undres i sin bok Jeg ser på kalkmalerier på om Vinderslevmesteren har benyttet sin kone som modell til jomfru Maria, ettersom alle hans madonnaer har samme ansikt.


== Litteratur ==
Niels M. Saxtorph: Jeg ser på kalkmalerier, side 27, Politikens Forlag A/S, 1970, ISBN 87-567-1185-9
Sødringmesteren

Sødringmesteren (Sødringverkstedet)  var en dansk kalkmaler eller et malerverksted som utførte arbeider i kirker knyttet til lensmann Jacob Lykke på Østrup ved Randers. Verkstedet var aktivt på Jylland i perioden ca. 1490–1505.
Sødringmesteren har utført kalkmalerier i Albæk kirke, Sødring kirke og Udbyneder kirke og både i Sødring og Albæk har han malt Jacob Lykkes våpenskjold. Maleriene i Sødring er datert 1491 og i Udbyneder i 1501.


== Litteratur ==
Niels M. Saxtorph: Jeg ser på kalkmalerier, side 27-28, Politikens Forlag A/S, 1970, ISBN 87-567-1185-9


== Eksterne lenker ==
Kalkmalerier hos Nationalmuseet
Helligtrekongersmesteren

Helligtrekongersmesteren (Helligtrekongersverkstedet)  var en dansk kalkmaler eller malerverksted som var aktivt på Sjælland i Danmark ca. 1465–1475. Verkstedet har fått navn etter sine arbeider i Helligtrekongers kapell i Roskilde domkirke.
Helligtrekongersmesteren har også malt i Tystrup kirke og i Vordingborg kirke.


== Litteratur ==
Niels M. Saxtorph: Jeg ser på kalkmalerier, side 25, Politikens Forlag A/S, 1970, ISBN 87-567-1185-9


== Eksterne lenker ==
Kalkmalerier hos Nationalmuseet
Samuel Birch

Samuel Birch (født 3. november 1813 i London, død 27. desember 1885 i London) var en britisk språkforsker og arkeolog.


== Bibliografi (utvalg) ==
Gallery of antiquities (1842)
Introduction to the study of the hieroglyphics (1857)
History of ancient pottery (1858, 2. opplag 1873)
Description of the collection of ancient marbles in the British museum (1861)
Inscriptions in the hieratic and demotic character from the collections of the British museum (1868)


== Eksterne lenker ==
Nordisk familjebok, 1904–1926 (Leksikonet)
Demba Ba

Demba Ba (født 25. mai 1985) er en franskfødt senegalesisk fotballspiller som fra 25. august 2021 er klubbløs.Han har tidligere spilt for Rouen, Mouscron, Hoffenheim, West Ham United, Newcastle United og Chelsea.


== Karriere ==


=== Klubbkarriere ===
Etter å ha vært innom juniorlagene til Port Autonome du Havre, Frileuse, Montrouge, Lura og Watford, signerte Ba en ettårsavtale med den franske klubben Rouen, og nøt et suksessrikt år i Normandie. Mouscron vant kampen om Bas signatur i 2006, og etter en god start på karrieren i Belgia, hvor han scoret i sine tre første kamper, ble han skadet og var ute med skade mellom august 2006 og april 2007. Etter å ha kommet tilbake fra skade, fortsatte Ba der han hadde sluppet og scoret syv mål på ni kamper.


=== 1899 Hoffenheim ===
29. august 2007, hentet Hoffenheim Ba til Tyskland for €3M. Ba gjorde en god førstesesong i Hoffenheim, og var en av bidragsyterne til at den nyopprykkede Bundesliga-klubben ledet ligaen da de tok juleferie.
I juli 2009 var Ba nære ved å signere for VfB Stuttgart, men han bestod ikke den medisinske testen og ble værende i Hoffenheim. I desember samme år, signerte Ba en ny kontrakt med Hoffenheim, som holdt ham til klubben til 2013.Totalt scoret Ba 40 mål på 103 kamper for Hoffenheim.


=== West Ham United ===
I januar 2011 nektet Ba å dra på treningsleir med Hoffenheim fordi han ville til West Ham United. Hoffenheim annonserte at Ba ville bli straffet av klubben, mens Ba påstod at Hoffenheim hadde forsikret ham om at han kunne forlate klubben under de rådende forhold. I stedet var det Stoke City som var nærmest å signere Ba, men Ba bestod ikke den medisinske testen. Dermed ble West Ham United likevel Bas neste stoppested, og han signerte en treårsavtale med London-klubben 28. januar 2011.West Ham rykket ned fra Premier League samme år, og dermed ble klausulen i Bas kontrakt aktivert. Han kunne forlate klubben vederlagsfritt.


=== Newcastle United ===
Ba hadde intet ønske om å bli med West Ham ned til Championship og signerte derfor for Newcastle United 17. juni 2011. Kontrakten hans varer frem til sommeren 2014, men hadde en klausel som sa at Ba kunne dra for et bud på 7.5 millioner pund.


=== Chelsea ===
Ba signerte for Chelsea fjerde januar for 7.5 millioner pund, og ble tildelt draktnummer 29.


=== Besiktas ===
Ba gikk i 2014 til tyrkiske Beşiktaş JK.


== Landslagskarriere ==
Ba har 16 landskamper for Senegal, og har scoret fire mål. Han scoret i landslagsdebuten sin mot Tanzania i juni 2007.


== Referanser ==


== Eksterne lenker ==
Offisielt nettsted 
(en) Demba Ba – kategori av bilder, video eller lyd på Commons 
(de) Demba Ba – Munzinger Sportsarchiv 
(en) Demba Ba – FIFA 
(en) Demba Ba – UEFA 
(fr) Demba Ba – LÉquipe 
(en) Demba Ba – Transfermarkt 
(en) Demba Ba – Transfermarkt (manager) 
(en) Demba Ba – national-football-teams.com 
(en) Demba Ba – WorldFootball.net 
(en) Demba Ba – Soccerbase.com 
(en) Demba Ba – FootballDatabase.eu
Ernst von Richter

Ernst Friedrich Hermann von Richter (født 10. januar 1862 i Berlin, død 4. februar 1935 i Berlin) var en tysk jurist og politiker (Deutsche Volkspartei) i det tyske keiserrike og Weimarrepublikken.
Richter studerte retts- og statsvitenskap i Berlin og Thüringen. Etter fullendte studier sluttet han seg til studentforeningen Corps Rhenania Tübingen, hvor han ble æresmedlem i 1912. I 1891 ble han ansatt i den prøyssiske forvaltningen. I 1900 ble han ansatt i innenriksministeriet, og i 1904 ble han utnevnt til Oberregierungsrat. Senere fikk han tittelen Wirklicher Geheimer Rat og i 1908 ble han adlet. I 1908 ble han også utnevnt til æresdoktor ved Universitetet i Jena.
Fra 19. mai 1905 til 5. mai 1914 var Richter statsminister i Sachsen-Coburg-Gotha og samtidig formann for hertugdømmets saksiske statsministerium, avdeling B i Gotha. Fra 1917 til 1920 var han Overpresident i den prøyssiske provinsen Hannover.
Fra 1919 til 1921 var Richter medlem av den grunnlovsgivende prøyssiske Landsforsamling og var innvalgt i Preußischer Landtag frem til 1928.
Fra 7. november 1921 til 6. januar 1925 var han finansminister i ministerpresident Otto Brauns andre regjering.


== Referanser ==
ØB-gården

ØB-gården var navnet på bygningen avisen Østlandets Blad tidligere var lokalisert i. ØB-gården lå i Idrettsveien i Ski i Nordre Follo. ØB-gården ble innviet i 1967. Østlandets Blad disponerte det meste av arealet i ØB-gården. 3. etasje ble i flere år leiet ut til Sorenskriveren i Ski. På gateplan ut mot Idrettsveien var det i flere år blant annet et reisebyrå.
Østlandets Blad innviet de utvidede lokalene i 1979. Den nye delen bestod blant annet av nytt rotasjonstrykkeri, kantine og et annet mindre trykkeri. Et atrium var også en del av denne utvidelsen.
På begynnelsen av 1990-tallet ble bygget utvidet med glassoverbygd atrium. Det ble også påbygget en etasje til i delen av bygningen som vender mot Torgveien. Denne nye etasjen ble benyttet av journalistene.
På 2000-tallet ble rotasjonspressen i ØB-gården stengt da avisen ble trykket i et sentralt trykkeri i Vestfold. I forbindelse med bygging av nye leiligheter øst for ØB-gården, ble hallen der trykkeriet tidligere var lokalisert, ombygd til garasjer for de nye leilighetene.
I september 2011 flyttet Østlandets Blad ut av ØB-gården, til fordel for nyere lokaler i Jernbaneveien i Ski sentrum.
ØB-gården ble revet i august 2020, for å gjøre plass til det nye leilighetskomplekset Giljehagen.
Patricia Nelson Limerick

Patricia Nelson Limerick (født 17. mai 1951 i Banning, California) er en amerikansk historiker og regnes som en av de ledende historikere fra USA.Limerick fikk B.A. i 1972 fra University of California, Santa Cruz, og en Ph.D. i 1980 fra Yale University. Hun arbeidet ved Harvard University som amanuensis fra 1980 til 1984. Tidligere har hun undervist på Yale som pedagogisk assistent. Siden den gang har Limerick vært ansatt ved Universitetet i Colorado i Boulder, der hun ble ansatt som professor i historie og leder av styret i organisasjonen Center for American West.
Limerick var president i American Studies Association (1996–1997) og i History Association fra 2000. Hun er kjent for å ha skrevet boken The Legacy of Conquest. I 1995 ble hun tildelt pengestøtte fra støtteordningen MacArthur Fellowship.


== Referanser ==